**OBRAZLOŽENJE**

**UZ III. IZMJENE I DOPUNE PRORAČUNA GRADA**

**GOSPIĆA ZA 2019. GODINU**

Tijekom proračunske 2019. godine došlo je do izmjena na prihodovnoj i rashodovnoj strani Proračuna Grada Gospića.

Sukladno odredbama Zakona o proračunu („NN“ 87/08, 136/12 i 15/15) predlažu se III. izmjene i dopune Proračuna Grada Gospića za 2019. godinu kojima se u Općem dijelu pomoći iz inozemstva i subjekata unutar općeg proračuna **(63)** povećavaju za 50.000,00 kn i prihodi od imovine **(64)** povećavaju se za 30. 500,00 kn.

Rashodi poslovanja **(3)** povećavaju se za 80.500,00 kn.

U Razdjelu 003 Gradski upravni odjel za samoupravu i upravu, Glava 00302 Gospodarstvo. Poljoprivreda i turizam, Glavni program P03 Poticanje razvoja gospodarstva, poljoprivrede i turizma, Program 0102 Poticanje razvoja gospodarstva, poljoprivrede i turizma povećava se za 30.500,00 kn sukladno prilivu sredstava u Proračun za 2019. godinu.

Također, u istom razdjelu, Glava 00306 Socijalna skrb, zdravstvo, obitelj i zajednica, Glavni program P08 Socijalna skrb i zdravstvo, dodaje se novi Program 0103 Zdravstvo, a u programu tekući projekt T300001 Okreni list financiran u cijelosti EU sredstvima u iznosu od 50.000,00 kn. Projekt pod nazivom „Okreni list“ Grad Gospić prijavio je na poziv Ministarstva zdravstva „Promocija zdravlja i prevencija bolest – Faza 1“ u lipnju prošle godine. Projekt je u potpunosti financiran sredstvima Europskog socijalnog fonda, Operativni program „Učinkoviti ljudski potencijali 2014.-2020.“ u iznosu od 263.618,19 kuna. Projekt je prihvatljiv trošak i postotak radnog vremena voditelja projekta koji je stalno zaposleni službenik Grada Gospića. Grad Gospić provedbom projektnih aktivnosti educirat će i informirati sugrađane o važnosti brige o osobnom zdravlju i promicanju zdravih životnih navika. Aktivnosti projekta su konkretno usmjerene na promociju zdravlja i važnost prevencije bolesti, te će se kroz edukacije i preventivne preglede (mobilni mamograf, pregled jetre FibroScanom, mjerenje razne masnoće i šećera u krvi, mjerenje krvnog tlaka i srčanog pulsa), utjecat na informiranost o važnosti zdravlja, te pravilnim i zdravim životnim Trilateralni Ugovor o dodjeli bespovratnih sredstava potpisan je **23. srpnja 2019**. godine između Ministarstva zdravstva kao posredničkog tijela razine 1, Hrvatskog zavoda za zapošljavanje kao posredničkog tijela razine 2 i Grada Gospića kao nositelja projekta.

Ukupni prihodi i primici Proračuna povećavaju se za 80.500,00 kn i iznose 88.674.001,00 kn. Ukupni rashodi i izdaci povećavaju se za 80.500,00 kn i iznose 87.488.633 kn.

Obrazloženje izradile stručne službe Grada Gospića.